Scoala Gimnaziala, Comuna Piatra Soimului
Neamt, str Cantonului, nr 33, Piatra Soimului 
CIF 17123652

Anunț concurs pentru post contractual conform H.G. 1336/2022

A.) Scoala Gimnaziala, Comuna Piatra Soimului cu sediul în Piatra Soimului, str. Cantonului nr. 33, județul Neamt, organizează concurs, pentru ocuparea următorului post contractual,  conform H.G. nr. 1336/08.11.2022:
 1. Nivelul postului: execuție
 2. Denumirea postului: Muncitor de intretinere cu atributiuni de fochist si ingrijitor, post temporar vacant, pe perioadă determinată.
 3. Numărul de posturi: 1 post normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție. Informaţii la tel: 0233296150 sau la sediul instituţiei.
Termenul de depunere a dosarelor 02.09.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

 Condiţii specifice de participare la concurs:
1. Nivelul studiilor: Scoala profesionala/liceu
2. Vechime în muncă:  3 ani
3. Alte condiții: 
a) Studii: 	-  studii medii absolvite (şcoală profesională/liceu); 		    
-  autorizație ISCIR – fochist, valabilă corespunzătoare instalației/instalațiilor; 	       
- cel puțin două din calificările: electrician, instalator (instalaţii termice şi/sau sanitare),                    tâmplar, dulgher, zugrav, lăcătuș, constructor. 
b) Abilități, calități și aptitudini necesare: capacitatea de identificare şi rezolvare a problemelor, abilitatea de a lucra în echipă, disponibilitate la timp de lucru prelungit. 
c) Vechime: minim 3 ani în specialităţile prevăzute la punctul a) .

D.) Bibliografie şi tematică: 1. Legea Învățământului preuniversitar nr. 198/2023; 2. Regulamentul de organizare și funcționare a unităților de învățământ preuniversitar cu modificările și completările ulterioare, aprobat prin 5726/06.08.2024; 3. Legea 477/2004, privind codul de conduită a personalului contractual din autorităţile şi instituţiile publice. 4. Legea nr.319 din 14 iulie 2006 (actualizată), a securităţii şi sănătăţii în muncă şi normele metodologice de aplicare a Legii nr.319/2006. 5. Legea nr.307 din 12 iulie 2006 (actualizată), privind apărarea împotriva incendiilor. 6. HG. 1146/2006 privind cerinţele minime de securitate şi sănătate pentru utilizarea în muncă de către lucrători a echipamentelor de muncă. 7. Prescriptii tehnice I.S.C.I.R. specifice – Cerinte tehnice privind montarea, instalarea, exploatarea, verificarea tehnica și repararea cazanelor de abur si de apa fierbinte, supraincalzitoarelor si a economizoarelor independente (Monitorul Oficial nr.385 bis din 10.06.2010. www.iscir.ro). 8. Cartea instalatarului/electricianului de Gh. Chiriță și C. Alexa – Editura  Tehnică ( www.scribd.com/doc/99850396/Manualul-Instalatorului-Sanitare).
 Tematica a) Aplicarea normelor de sănătate şi securitate în muncă. b) Norme de zidărie/electrică/instalații sanitare/lăcătușerie. c) Clasificarea construcţiilor/instalațiilor sanitare/instalațiilor electrice. d) Materiale pentru instalații sanitare/electrice (descriere şi utilizare). e) Lucrări de lăcătuşerie mecanică de întreţinere/ instalații sanitare și electrice. f) Executarea lucrărilor de sudură şi lăcătuşerie// instalații sanitare și electrice. g) Exploatarea, întreţinerea şi repararea instalaţiilor şi echipamentelor electrice, sanitare, mobilier, clădiri etc. h) Defecţiuni, incidente, avarii la instalaţii electrice, sanitare, de încălzire etc. i) Atribuţiile prevăzute în fişa postului. j) Obligaţiile salariaţilor conform Legii  nr. 307/2006 privind apărarea împotriva incendiilor. k) Obligaţiile salariaţilor conform Legii  securităţii şi sănătăţii în muncă nr. 319/2006.

Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	26 August 2026
	

	Data limită de depunere a dosarelor
	2 Septembrie 2026
	15:00

	Selecția dosarelor
	3 Septembrie 2026
	12:00

	Afișarea selecției dosarelor
	3 Septembrie 2026
	13:00

	Termen limită contestații ref la selecția dosarelor
	4 Septembrie 2026
	13:00

	Afișarea rezultatelor la contestații
	7 Septembrie 2026
	13:00

	Proba scrisă
	10 Septembrie 2026
	09:00

	Afișarea rezultatelor la proba scrisă
	10 Septembrie 2026
	13:00

	Termen limită contestații la proba scrisă
	11 Septembrie 2026
	13:00

	Afișarea rezultatelor la contestații ref proba scrisă
	11 Septembrie 2026
	15:00

	Proba practică 
	14 Septembrie 2026
	09:00

	Afișarea rezultatelor proba practică
	14 Septembrie 2026
	11:00

	Termen limită contestații la proba practică
	14 Septembrie 2026
	13:00

	Afișarea rezultatelor la contestații ref proba practică
	14 Septembrie 2026
	15:00

	Interviul
	15 Septembrie 2026
	09:00

	Afișarea rezultatelor la proba de interviu
	15 Septembrie 2026
	11:00

	Termen limită contestații la proba de interviu
	15 Septembrie 2026
	13:00

	Afișarea rezultatelor la contestații la proba de interviu
	15 Septembrie 2026
	15:00

	Afișare rezultat final
	15 Septembrie 2026
	15:30




Observaţii:
• Punctajul minim de promovare pentru fiecare probă în parte este de 50 PUNCTE;
• Se pot prezenta la următoarea etapă numai candidații declarați admiși la proba precedentă;
• Punctajul final se calculează ca medie aritmetică a punctajelor obţinute la proba scrisă, la proba practică + interviu;
• Este considerat ADMIS candidatul cu punctajul cel mai mare;
• Rezultatele finale se afișează la sediul Școlii Gimnaziale, Comuna Piatra Şoimului și pe pagina proprie de internet,
conform programului de concurs afișat, prin specificarea punctajului final al fiecărui candidat și a mențiunii ,,Admis “
sau ,,Respins“.
Relaţiile suplimentare se obţin de la secretariatul unităţii sau la telefon 0233/296150.
